[Ami a kritikusokat illeti,…]
Hajnóczy Péter, gépirat kéziratos jegyzetekkel, HP00154
Péter Hajnóczy, typescript with manuscript notes, HP00154
Ami a kritikusokat illeri (sic!), Swift szavait idézem: "A kritikusok szóval, mely manaoság (sic!) oly sűrűn fordul elő minden beszélgetés során, egykor – ahogy régi könyvekben és röpiratokban olvasom – a halandók három igen eltérő fajtáját különböztették meg.
A kritika módszertanáról és a kritikusok tevékenységéről írt gépirat egy példányban, kék tollal írt kéziratos bejegyzésekkel, amelyek feltehetően nem a szerzőtől származnak, hanem a Szegedi Hajnóczy Péter Hagyatékgondozó Műhely munkatársától.
A gépiratlapok gépírásos számozása a harmadik oldalig tart, a 4–7 oldaltartomány szövege másik írógéppel készült, valamint ezeken a lapokon már csak kéziratos számozás van, ez feltehetően nem a szerzőtől származik.
A felső margón kék tollal írt nem autográf bejegyzés olvasható, ami a címről és a keletkezés idejéről tudósít a szöveg kéziratára hivatkozva. A 2018-as fotózás során azonban az említett kézirat nem volt fellelhető. A harmadik oldalon a szöveg alatt ugyanettől a kéztől bejegyzés: 1979
A felső margóra írt nem autográf szöveg: "A kéziraton a cím eredetileg (áthúzva) »Néhány gondolat a kritikusokról és a "realizmusról"«."
A kék tollal írt nem autográf dátum: 1979. VIII. 27., valamint a 'cím' szó bekarikázva.
A szöveg első sorában elírás található: "Ami a kritikusokat illeri (sic!),…"